વખતોવખત અનેક વાચકમિત્રોએ કોડમાં રહેલી ક્ષતિઓ વિશે ધ્યાન દોર્યું હતું, જેના લીધે વેબસાઈટના નેવીગેશનમાં ગડબડ થયા કરતી હતી. જ્યારે જ્યારે થીમ બદલવાની થાય ત્યારે આંખને ગમી જાય, વાંચવામાં સરળતા રહે અને છતાં સુવિધાઓમાં બાંધછોડ ન કરવી પડે એ બધી વાતો એકસાથે મળવી મુશ્કેલ રહે છે. ટ્વેન્ટી ફિફ્ટીનની ચાઈલ્ડ થીમ પૂર્ણપણે તૈયાર કરી લાઈવ કરવાની તૈયારીમાં જ હતો ત્યાં એક વિચિત્ર બગ દેખાયો જેનો ઉકેલ અનેક ફેરફારો બાદ પણ લાવી શકાયો નહીં. આખરે એ થીમ પડતી મૂકીને નવેસરથી શોધ આદરી. પચીસેક થીમનો પહેલી વખત અને સાત થીમનો આ બીજી વારમાં કચ્ચરઘાણ વાળ્યો અને આખરે આ થીમ પસંદ કરી, તેની ચાઈલ્ડ થીમ બનાવી અને બધું વ્યવસ્થિત થયું એટલે હા…શ થઈ.